รายงานการประชุมสภาเทศบาลตำบลป่าโมก

สมัยสามัญ สมัยที่ 2 ประจำปี พ.ศ. 2565

วันจันทร์ที่ 23 พฤษภาคม 2565 เวลา 10.00 น.

ณ ห้องประชุมสภาเทศบาลตำบลป่าโมก

.......................................

# ผู้เข้าประชุม

๑. นายพิเศษศักดิ์ ธัญญะพิเศษศักดิ์ ประธานสภาเทศบาล

๒. นางสาววราภรณ์ บุญประดับ รองประธานสภาเทศบาล

3. นายฉลวย กระจ่างจิตร์ สมาชิกสภาเทศบาล

4. นายธนิต เหลืองเพชราภรณ์ สมาชิกสภาเทศบาล

5. นายบำรุง แย้มนิยม สมาชิกสภาเทศบาล

. 6. นายพรรษพร สุดใจ สมาชิกสภาเทศบาล

7. นายภิญโญ เฉลิมกลิ่น สมาชิกสภาเทศบาล

8. พันตำรวจโท รณกร วงศ์ภู่มณี สมาชิกสภาเทศบาล

9. นายศรีวิชัย สุขสะอาด สมาชิกสภาเทศบาล

10. นางสมคิด คล้ายสิทธิ์ สมาชิกสภาเทศบาล.

11. นางสาวอารมณ์ อัตถานัย สมาชิกสภาเทศบาล

12. นางอมรรัตน์ เนื้อจำรูญรัตน์ เลขานุการสภาเทศบาล

# ผู้เข้าร่วมประชุม

๑. นายสุรพร สรณารักษ์ นายกเทศมนตรี

2. นางสุนันทา บุญประดับ รองนายกเทศมนตรี

3. นายวิชิต ไวทยานุวัตติ รองนายกเทศมนตรี

4. นายปรีชา โปตระนันท์ เลขานุการนายกเทศมนตรี

5. นางสาวอภิชา พูลสินธนาพงษ์ ที่ปรึกษานายกเทศมนตรี

6. นายสุพล เรืองฤทธิ์ ปลัดเทศบาล

7. นายเศรษฐพงศ์ จันเทพ รองปลัดเทศบาล

8. นางสาวจีรภา สุขคำ ผู้จัดการสถานธนานุบาล

9. นายนิยุตชัย มหาพรหม ผู้อำนวยการกองสาธารณสุขและสิ่งแวดล้อม

10. นางสาวดวงประภา บุญสาธร รก.ผู้อำนวยการกองคลัง

11. นางลภัสรดา จงแพทย์ หัวหน้าสำนักปลัดเทศบาล

12. นายกฤษฎา ไกรนุกูล ผู้อำนวยการกองช่าง

13. นายอุปถัมภ์ เข็มทอง เจ้าพนักงานป้องกันและบรรเทาสาธารณภัยชำนาญงาน

14. นางวัชรี จารุตันติกร เจ้าพนักงานส่งเสริมการท่องเที่ยวชำนาญงาน

15. นายอุทัย แสสนธิ์ นิติกรชำนาญการ

16. นางสาววรวรรณ สิงห์ไพร ผู้ช่วยนักวิเคราะห์นโยบายและแผน

ผู้เข้าร่วมรับฟังการประชุม

1. ร้อยตำรวจโท แสน นาคแดง รองสารวัตรปราบปรามสถานีตำรวจภูธรป่าโมก

2. นายไพศาล เรียงสุข ท้องถิ่นอำเภอป่าโมก

เริ่มประชุม .../2

2

เริ่มประชุมเวลา 10.00 น.

นางอมรรัตน์ เนื้อจำรูญรัตน์ สมาชิกสภาเทศบาล/เลขานุการสภาเทศบาล กราบเรียนท่านประธานสภาเทศบาล ขณะนี้ที่ประชุมสมาชิกสภาเทศบาลตำบลป่าโมก ครบองค์ประชุมแล้ว ขอกราบเรียนเชิญท่านประธานสภาเทศบาล จุดธูปเทียนบูชาพระรัตนตรัย และทำหน้าที่ประธานการประชุมตามระเบียบวาระต่อไป

นายพิเศษศักดิ์ ธัญญะพิเศษศักดิ์ ประธานสภาเทศบาล ขณะนี้สมาชิกสภาเทศบาลตำบลป่าโมกครบองค์ประชุมแล้ว อยู่ในที่ประชุม 12 ท่าน ผมขอเปิดประชุมสภาเทศบาลตำบลป่าโมก สมัยสามัญ สมัยที่ 2 ประจำปี 2565 ผมขอให้เลขานุการสภาเทศบาลตำบลป่าโมกอ่านประกาศของสภาเทศบาล เรื่อง กำหนดวันเริ่มประชุมสภาเทศบาล

นางอมรรัตน์ เนื้อจำรูญรัตน์ สมาชิกสภาเทศบาล/เลขานุการสภาเทศบาล

ประกาศสภาเทศบาลตำบลป่าโมก

เรื่อง กำหนดวันเริ่มประชุมสภาเทศบาล สมัยสามัญ สมัยที่ 2 ประจำปี 2565

...............................................

อาศัยอำนาจตามความในหมวด 2 ข้อ 21 แห่งระเบียบกระทรวงมหาดไทย ว่าด้วยข้อบังคับการประชุมสภาท้องถิ่น พ.ศ. 2547 และโดยมติของสภาเทศบาลในการประชุมสภาเทศบาลตำบลป่าโมก สมัยสามัญ สมัยแรก ประจำปี 2565 เมื่อวันที่ 14 กุมภาพันธ์ 2565

จึงประกาศกำหนดวันเริ่มประชุมสภาเทศบาล สมัยสามัญ สมัยที่ 2 ประจำปี 2565 ในเดือน พฤษภาคม 2565 ตั้งแต่วันที่ 1 พฤษภาคม 2565 เป็นต้นไป

ประกาศ ณ วันที่ 1 เมษายน พ.ศ. 2565

พิเศษศักดิ์ ธัญญะพิเศษศักดิ์

(นายพิเศษศักดิ์ ธัญญะพิเศษศักดิ์)

ประธานสภาเทศบาลตำบลป่าโมก

นายพิเศษศักดิ์ ธัญญะพิเศษศักดิ์ ประธานสภาเทศบาล ขอบคุณครับ ผมขอเข้าสู่ระเบียบวาระการประชุมต่อไป

**ระเบียบวาระที่ 1 เรื่อง ที่ประธานจะแจ้งให้ที่ประชุมทราบ**

นายพิเศษศักดิ์ ธัญญะพิเศษศักดิ์ ประธานสภาเทศบาล ผมมีเรื่องที่จะแจ้งให้ที่ประชุมทราบ คือ

เรื่องแรก ผมขอขอบคุณท่านไพศาล เรียงสุข ท้องถิ่นอำเภอป่าโมก และท่านร้อยตำรวจโท แสน นาคแดง รองสารวัตรปราบปรามสถานีตำรวจภูธรป่าโมก ที่ได้ให้เกียรติมารับฟังการประชุมสภาเทศบาลของเราในวันนี้

เรื่องที่สอง ผมขอแนะนำข้าราชการที่โอน (ย้าย) มาดำรงตำแหน่งที่เทศบาลตำบลป่าโมก คือ

1. นายเศรษฐพงศ์ จันเทพ รองปลัดเทศบาล โอน (ย้าย) มาจากเทศบาลตำบลโคกคราม อำเภอบางปลาม้า จังหวัดสุพรรณบุรี

2. นายกฤษฎา ไกรนุกูล ผู้อำนวยการกองช่าง โอน (ย้าย) มาจาก เทศบาลเมืองบางกะดี อำเภอเมือง จังหวัดปทุมธานี

ขอเชิญทั้งสองท่านแนะนำตัวด้วยครับ

นายเศรษฐพงศ์ …/3

3

นายเศรษฐพงศ์ จันเทพ รองปลัดเทศบาล กราบเรียนท่านประธานสภาและท่านสมาชิกผู้ทรงเกียรติทุกท่าน ผมนายเศรษฐพงศ์ จันเทพ ชื่อเล่น แชมป์ เดิมดำรงตำแหน่งเป็นหัวหน้าสำนักปลัดเทศบาล เทศบาลตำบลโคกคราม อำเภอบางปลาม้า จังหวัดสุพรรณบุรี ผมเพิ่งสอบได้ในงวดที่แล้วและได้รับคำสั่งให้มาบรรจุในวันที่ ๑ มีนาคม กระผมมีความยินดีเป็นอย่างยิ่งที่ได้มีโอกาสเข้ามาร่วมทำงานกับเทศบาลตำบลป่าโมก ก็มีความยินดีที่ได้รู้จักท่านสมาชิกทุกท่าน หากมีงานใดๆ ที่ต้องการให้ผมช่วยเหลือ ก็แนะนำหรือพูดคุยเพื่อประสานงานในการปฏิบัติต่อไปได้ครับ ขอบคุณครับ

นายกฤษฎา ไกรนุกูล ผู้อำนวยการกองช่าง กราบเรียนท่านประธานสภาและท่านสมาชิกผู้ทรงเกียรติทุกท่าน ผมนายกฤษฎา ไกรนุกูล ผู้อำนวยการกองช่าง โอน (ย้าย) มาจากเทศบาลเมืองบางกะดี จังหวัดปทุมธานีครับ

**ที่ประชุม รับทราบ**

**ระเบียบวาระที่ 2 เรื่อง รับรองรายงานการประชุมสภาเทศบาลตำบลป่าโมก สมัยสามัญ สมัยแรก ประจำปี 2565 เมื่อวันที่ 14 กุมภาพันธ์ 2565**

นายพิเศษศักดิ์ ธัญญะพิเศษศักดิ์ ประธานสภาเทศบาล รายงานการประชุมสภาเทศบาลตำบลป่าโมก สมัยสามัญ สมัยแรก ประจำปี 2565 เมื่อวันที่ 14 กุมภาพันธ์ 2565 เจ้าหน้าที่ได้จัดส่งรายงานการประชุมดังกล่าวให้กับสมาชิกทุกท่านล่วงหน้าแล้ว มีสมาชิกท่านใดจะขอแก้ไขเพิ่มเติมหรือไม่ (ไม่มี) ถ้าไม่มีผู้ขอแก้ไข ผมจะขอให้สมาชิกรับรองด้วยครับ

สมาชิกท่านใดรับรองรายงานการประชุมสภาเทศบาลตำบลป่าโมก สมัยสามัญ สมัยแรก ประจำปี 2565 เมื่อวันที่ 14 กุมภาพันธ์ 2565 ขอความกรุณายกมือครับ สมาชิกรับรอง 11 ท่าน

สมาชิกไม่รับรอง ไม่มีนะครับ

**ที่ประชุม มีมติรับรองรายงานการประชุมสภาเทศบาลตำบลป่าโมก สมัยสามัญ สมัยแรก**

**ประจำปี 2565 เมื่อวันที่ 14 กุมภาพันธ์ 2565**

**ระเบียบวาระที่ 3 เรื่อง ญัตติ**

**3.1 เรื่อง ขออนุมัติโอนเงินงบประมาณรายจ่ายประจำปีงบประมาณ พ.ศ.2565 เพื่อไปตั้งจ่ายเป็นรายการใหม่ เพื่อจัดทำโครงการจ้างเหมาติดตั้งเครื่องกระจายเสียงทางไกลอัตโนมัติแบบไร้สาย**

**(สำนักปลัดเทศบาล)**

นายพิเศษศักดิ์ ธัญญะพิเศษศักดิ์ ประธานสภาเทศบาล ขอเชิญคณะผู้บริหารเสนอครับ

นายสุรพร สรณารักษ์ นายกเทศมนตรี กราบเรียนท่านประธานสภาที่เคารพและสมาชิกผู้ทรงเกียรติ กระผมขอแถลงญัตติ เรื่อง ขออนุมัติโอนเงินงบประมาณรายจ่ายประจำปีงบประมาณ พ.ศ. 2565 เพื่อไปตั้งจ่ายเป็นรายการใหม่ เพื่อจัดทำโครงการจ้างเหมาติดตั้งเครื่องกระจายเสียงทางไกลอัตโนมัติแบบไร้สาย

ตามที่เทศบาลตำบลป่าโมก ได้รับอนุมัติให้โอนเงินงบประมาณรายจ่ายประจำปีงบประมาณ พ.ศ.๒๕๖๕ ที่เหลือจ่าย เพื่อไปตั้งจ่ายเป็นรายการใหม่ เพื่อจัดทำโครงการต่าง ๆ ของเทศบาล จากสภาเทศบาลตำบลป่าโมก ในการประชุมสภาเทศบาลสมัยสามัญ สมัยแรก ประจำปี ๒๕๖๕ เมื่อวันที่ ๑๔ กุมภาพันธ์ ๒๕๖๕ แผนงานบริหารงานทั่วไป งานบริหารทั่วไป งบลงทุน หมวดค่าครุภัณฑ์ ที่ดินและสิ่งก่อสร้าง ค่าที่ดินและสิ่งก่อสร้าง ประเภท ค่าก่อสร้างสิ่งสาธารณูปโภค โครงการจัดซื้อและติดตั้งเครื่องกระจายเสียงทางไกลอัตโนมัติแบบไร้สาย งบประมาณ ๕๐๐,๐๐๐ บาท (ห้าแสนบาทถ้วน) นั้น

เนื่องจากงาน.../๔

๔

เนื่องจากงานประชาสัมพันธ์ได้ตรวจสอบแล้วพบว่า ในการโอนงบประมาณรายการดังกล่าว ข้างต้นไม่ถูกต้องตามรูปแบบการจำแนกประเภทรายรับ - รายจ่าย งบประมาณรายจ่ายประจำปีขององค์กรปกครองส่วนท้องถิ่น เพื่อไปตั้งจ่ายเป็นรายการใหม่ และถูกต้องเป็นไปตามระเบียบฯ รายละเอียด ดังนี้

โอนลด

สำนักปลัดเทศบาล

แผนงานบริหารงานทั่วไป

งานบริหารทั่วไป

งบลงทุน

หมวดค่าครุภัณฑ์ ที่ดิน และสิ่งก่อสร้าง

ค่าที่ดินและสิ่งก่อสร้าง

ประเภท ค่าก่อสร้างสิ่งสาธารณูปโภค

โครงการจัดซื้อและติดตั้งเครื่องกระจายเสียงทางไกลอัตโนมัติแบบไร้สาย งบประมาณ

๕๐๐,๐๐๐ บาท

- เพื่อจ่ายเป็นค่าจัดซื้อและติดตั้งเครื่องกระจายเสียงทางไกลอัตโนมัติแบบไร้สาย

จำนวน ๙ ชุด ประกอบด้วย

๑.ชุดเครื่องรับ UHF ๔๓๐.๒๒๕ MHz.หรือตามที่ กสทช.กำหนด ชนิดรวมอุปกรณ์

ชุดจ่ายไฟอยู่ภายในเครื่องเดียวกัน จำนวน ๙ เครื่อง

๒. เสาอากาศรับสัญญาณยากิ ขนาดไม่น้อยกว่า ๓E พร้อมสายอากาศ RG ๕๘

จำนวน ๙ ชุด

๓. ลำโพงฮอร์น กำลังขับไม่น้อยกว่า ๑๕๐ วัตต์ (๔ ดอก/ชุด) จำนวน ๙ ชุด

๔.แผ่นรองหลังสำหรับแขวนอุปกรณ์ต่างๆ จำนวน ๙ ชุด

๕.อุปกรณ์เบรกเกอร์,สายไฟ และอุปกรณ์สิ้นเปลืองอื่นๆ จำนวน ๙ ชุด

๖. มิเตอร์ไฟฟ้าขนาด ๕ แอมป์พร้อมอุปกรณ์ จำนวน ๙ ชุด

๗. เสาคอนกรีตอัดแรง (เสาไฟฟ้า) สูงไม่น้อยกว่า ๙ เมตร สำหรับติดชุดรับสัญญาณ

จำนวน ๙ ต้น

เป็นไปตามแผนพัฒนาท้องถิ่น (พ.ศ.๒๕๖๑-๒๕๖๕) เพิ่มเติม ครั้งที่ ๔ ลำดับที่ ๕

รวมโอนลด ๕๐๐,๐๐๐ บาท (ห้าแสนบาทถ้วน)

โอนเพื่อไปตั้งจ่ายเป็นรายการใหม่

สำนักปลัดเทศบาล

แผนงานบริหารงานทั่วไป

งานบริหารทั่วไป

งบลงทุน

หมวดค่าครุภัณฑ์ ที่ดิน และสิ่งก่อสร้าง

ค่าครุภัณฑ์

ประเภท ค่าครุภัณฑ์ไฟฟ้าและวิทยุ

โครงการจ้างเหมาติดตั้งเครื่องกระจายเสียงทางไกลอัตโนมัติแบบไร้สาย งบประมาณ ๕๐๐,๐๐๐ บาท (ห้าแสนบาทถ้วน)

เพื่อจ่ายเป็น.../๕

๕

- เพื่อจ่ายเป็นค่าจ้างเหมาติดตั้งเครื่องกระจายเสียงทางไกลอัตโนมัติ

แบบไร้สาย จำนวน ๙ ชุด ประกอบด้วย

๑.ชุดเครื่องรับ UHF ๔๓๐.๒๒๕ MHz.หรือตามที่ กสทช.กำหนด ชนิดรวมอุปกรณ์

ชุดจ่ายไฟอยู่ภายในเครื่องเดียวกัน จำนวน ๙ เครื่อง

๒.เสาอากาศรับสัญญาณยากิ ขนาดไม่น้อยกว่า ๓E พร้อมสายอากาศ RG ๕๘ จำนวน ๙ ชุด

๓.ลำโพงฮอร์น กำลังขับไม่น้อยกว่า ๑๕๐ วัตต์ (๔ ดอก/ชุด) จำนวน ๙ ชุด

๔.แผ่นรองหลังสำหรับแขวนอุปกรณ์ต่างๆ จำนวน ๙ ชุด

๕.อุปกรณ์เบรกเกอร์,สายไฟ และอุปกรณ์สิ้นเปลืองอื่นๆ จำนวน ๙ ชุด

๖.มิเตอร์ไฟฟ้าขนาด ๕ แอมป์พร้อมอุปกรณ์ จำนวน ๙ ชุด

๗.เสาคอนกรีตอัดแรง (เสาไฟฟ้า) สูงไม่น้อยกว่า ๙ เมตร สำหรับติดชุดรับสัญญาณ จำนวน ๙ ต้น ราคาที่เสนอพร้อมติดตั้งและรวมค่าภาษีไว้ด้วยแล้วเป็นไปตามแผนพัฒนาท้องถิ่น (พ.ศ.๒๕๖๑-๒๕๖๕) เพิ่มเติม ครั้งที่ ๔ ลำดับที่ ๕

รวมงบประมาณทั้งสิ้น ๕๐๐,๐๐๐ บาท (ห้าแสนบาทถ้วน)

ฉะนั้น เพื่อให้เป็นไปตามระเบียบกระทรวงมหาดไทย ว่าด้วย วิธีการงบประมาณ ขององค์กรปกครองส่วนท้องถิ่น พ.ศ.๒๕๖๓ หมวด ๔ ข้อ ๒๗ การโอน เงินงบประมาณรายจ่ายในงบลงทุน โดยการโอนเพิ่ม โอนลด ที่ทำให้ลักษณะ ปริมาณ คุณภาพเปลี่ยน หรือโอนไปตั้งจ่ายเป็นรายการใหม่ ให้เป็นอำนาจอนุมัติของสภาท้องถิ่น

จึงเรียนมาเพื่อโปรดพิจารณาอนุมัติต่อไป

ขอแสดงความนับถือ

สุรพร สรณารักษ์

(นายสุรพร สรณารักษ์)

นายกเทศมนตรีตำบลป่าโมก

นายพิเศษศักดิ์ ธัญญะพิเศษศักดิ์ ประธานสภาเทศบาล ตามที่คณะผู้บริหารเสนอมานี้ มีสมาชิกท่านใดจะอภิปรายหรือไม่ครับ เชิญครับ

พันตำรวจโท รณกร วงศ์ภู่มณี สมาชิกสภาเทศบาล กราบเรียนท่านประธานสภาที่เคารพ ท่านสมาชิกผู้ทรงเกียรติ และผู้เข้าร่วมประชุมทุกท่าน ผมพันตำรวจโท รณกร วงศ์ภู่มณี สมาชิกสภาเทศบาล เขต 2 เรื่องการจัดโอนงบประมาณเกี่ยวกับการจ้างเหมาติดตั้งเครื่องกระจายเสียงทางไกลอัตโนมัติ แบบไร้สาย ผมเห็นด้วยครับ แต่ผมสงสัยว่าในการประชุมสภาเทศบาลครั้งที่แล้วมีการตัดโอนงบประมาณเมื่อวันที่ 14 กุมภาพันธ์ 2565 ไปครั้งหนึ่งแล้ว และในครั้งนี้ก็มีการตัดโอนงบประมาณอีก ข้อความที่ว่า “ งานประชา สัมพันธ์ได้ตรวจสอบแล้วพบว่า ในการโอนงบประมาณรายการดังกล่าว ข้างต้นไม่ถูกต้องตามรูปแบบการจำแนกประเภทรายรับ – รายจ่าย ” อยากจะให้ชี้แจงให้ชัดเจน สมาชิกจะได้ไม่สับสน มันเป็นงบประมาณตัวเดียวกันกับงบประมาณที่โอนครั้งแล้วใช่ไหมครับ

นายพิเศษศักดิ์ ธัญญะพิเศษศักดิ์ ประธานสภาเทศบาล ขอเชิญท่านนายก ฯ ครับ

นายสุรพร สรณารักษ์ นายกเทศมนตรี กราบเรียนท่านประธานสภาที่เคารพ และท่านสมาชิกผู้ทรงเกียรติทุกท่าน ตามที่ท่านรณกร วงศ์ภู่มณี สมาชิกสภาเทศบาล ได้ถามถึงการโอนลดงบประมาณในครั้งนี้กับครั้งที่แล้วใช่โครงการเดียวกันหรือไม่ ขอกราบเรียนว่า เป็นโครงการเดิมครั้งที่แล้วที่สภาเทศบาลแห่งนี้

ได้อนุมัติโอนลด.../๖

๖

ได้อนุมัติโอนลดงบประมาณไปแล้วครั้งหนึ่ง แต่เนื่องจากการระบุประเภทในหน้า 4 บรรทัดแรก ไประบุเป็นค่าก่อสร้างสิ่งสาธารณูปโภคซึ่งผิดหมวด ครั้งนี้จึงนำเรียนเสนอเป็นค่าครุภัณฑ์ไฟฟ้าและวิทยุ ซึ่งเป็นเงินตัวเดิม เพียงแต่ขอเปลี่ยนแปลงคำชี้แจงครับ

นายพิเศษศักดิ์ ธัญญะพิเศษศักดิ์ ประธานสภาเทศบาล ขอเชิญท่านบำรุง ฯ ครับ

นายบำรุง แย้มนิยม สมาชิกสภาเทศบาล เรียนท่านประธานสภาที่เคารพ ผมนายบำรุง แย้มนิยม สมาชิกสภาเทศบาล เขต 1 ในการติดตั้งเครื่องกระจายเสียงแบบไร้สายหรือหอกระจายข่าวไร้สาย เพื่อให้ครอบคลุมทุกชุมชน ก็ถือเป็นโอกาสดีของพี่น้องประชาชนที่ได้รับข้อมูลข่าวสารโดยทั่วถึง เรื่องของการ

ติดตั้งหรือการเลือกบริษัทที่จะมาติดตั้ง พอจะบอกได้หรือไม่ว่าเป็นของบริษัทใด ที่บอกว่าเป็น 9 ชุดนี้ สมาชิกบางท่านอาจจะไม่เข้าใจถึงโครงสร้างตรงนี้ แต่อยากจะรู้ว่า 9 ชุดนี้เป็นแม่แบบหรือลูกแบบ และต่อไปจะขยายเครือข่ายต่อจากตรงนี้ไปได้อีกกี่จุด เพราะจุดเริ่มต้นต้องเป็นเครือข่ายแม่ใหญ่และในอนาคตเราจะขยายต่อไปได้อีกกี่จุด และในเครือข่ายตรงนี้จะประกอบด้วยกล้องวงจรปิดอยู่ในตัวนี้ให้กับพี่น้องในชุมชนกับโครงสร้างไร้สายตัวนี้ได้หรือไม่ 9 ชุดนี้จะเป็นจุดเริ่มต้นซึ่งในอนาคตเราสามารถต่อยอดไปได้อีกเท่าไหร่ อีกกี่จุดครับ

นายพิเศษศักดิ์ ธัญญะพิเศษศักดิ์ ประธานสภาเทศบาล ขอเชิญท่านนายก ฯ ครับ

นายสุรพร สรณารักษ์ นายกเทศมนตรี กราบเรียนท่านประธานสภาที่เคารพ และท่านสมาชิกผู้ทรงเกียรติทุกท่าน ตามที่ท่านบำรุง แย้มนิยม ได้สอบถาม กราบเรียนว่าราคา 9 ชุด จำนวน 7 รายการเป็นราคามาตรฐานทั่วไป ซึ่งเราไม่สามารถกำหนดผู้รับเหมารายใดได้เลย นอกจากมีผู้ประสงค์จะมายื่น แต่ตอนนี้เราเอาราคามาตรฐานทั่วไปมากำหนด ซึ่งเป็นแบบที่หน่วยงานอื่นหรือองค์กรปกครองส่วนท้องถิ่นอื่นดำเนินการกันอยู่ ส่วนเรื่องการติดตั้งขอเรียนว่า การติดตั้ง 9 ชุดนี้ไม่ครอบคลุมพื้นที่เทศบาลตำบลป่าโมก ผมและฝ่ายบริหารได้ปรึกษาหารือกันแล้วว่า เราจะเริ่มย่านชุมชนก่อน เดิมในตลาดเทศบาลตำบลป่าโมก ในตลาดมีกล้องวงจรปิดภายใน แต่รอบนอกตลาดตั้งแต่สะพานมาถึงไปรษณีย์ มาถึงประตูน้ำบางปลากดยังไม่มีสัญญาณเลย การติดตั้งกล้องจะมีจุดเดียวตรงหน้าไปรษณีย์ ซึ่งเวลาเกิดเหตุร้ายจะมองไม่เห็นผู้กระทำความผิดวิ่งไปทางด้านไหน จึงเน้นติดบริเวณรอบนอกตลาดก่อน ส่วนโครงการต่อไปก็จะของบประมาณเพื่อจะติดตั้งย่านชุมชนฝั่งบางปลากดและค่อยๆ ขยายออกไปเรื่อย ๆ จนกว่าจะครบทั้งหมดครับ

นายพิเศษศักดิ์ ธัญญะพิเศษศักดิ์ ประธานสภาเทศบาล ขอเชิญท่านบำรุง ฯ ครับ

นายบำรุง แย้มนิยม สมาชิกสภาเทศบาล เรียนท่านประธานสภาที่เคารพ ผมนายบำรุง แย้มนิยม สมาชิกสภาเทศบาล เขต 1 การติดตั้งสัญญาณเสียงไร้สายไปตามจุดในแต่ละหมู่บ้านสัญญาณกล้องวงจรปิดสามารถเชื่อมโยงกับสัญญาณตัวนี้ได้เลย ผมอยากจะเรียนว่า ถ้าเราได้บริษัทใดก็ขอให้มีเครือข่ายที่จะขยายกล้องวงจรปิดไปกับเสียงไร้สายได้ โดยเราใช้สัญญาณตัวเดียวกัน เราตั้งเสาตรงนั้นมันก็จะมีกล้องวงจรปิดไปได้ด้วยในอนาคตครับ

นายพิเศษศักดิ์ ธัญญะพิเศษศักดิ์ ประธานสภาเทศบาล ขอเชิญท่านนายก ฯ ครับ

นายสุรพร สรณารักษ์ นายกเทศมนตรี กราบเรียนท่านประธานสภาที่เคารพ และท่านสมาชิกผู้ทรงเกียรติทุกท่าน ต้องขอประทานโทษที่อ่านผิดว่า เมื่อกี้เราขอเสนอญัตติของเครื่องขยายเสียง แต่อธิบายไปถึงกล้องวงจรปิดด้วย ต้องขออภัยด้วยครับที่อธิบายผิดประเด็น ขอเรียนว่าเครื่องขยายเสียงที่เราติดตั้งนั้น ครั้งแรกเราจะติดตั้งในตลาดก็หมดแล้ว แต่ที่เราจะติดเครื่องขยายเสียงใหม่ 9 ชุดนั้น เราจะติดตั้งในเขตชุมชน 10 ชุมชนย่อยที่ 9 และชุมชนย่อยที่ 8 บางส่วน เท่าที่สำรวจมาแล้วมันไม่ครบ ถ้าประมาณ 11

เครื่อง ก็จะครบ.../๗

๗

เครื่อง ก็จะครบทั้งชุมชน 8 , 9 และ10 เราจะพยายามจะติดให้ครบครอบคลุมทั้งเขตเทศบาล เมื่อเราติดตั้งเขตบางปลากดแล้ว เราจะติดตั้งในเขตป่าโมก ซึ่งจะเริ่มชุมชน 7 ขึ้นมา เราจะเอาไว้สุดท้ายปรับปรุงภายในตลาดอีกครั้งหนึ่งครับ

นายพิเศษศักดิ์ ธัญญะพิเศษศักดิ์ ประธานสภาเทศบาล ขอบคุณครับ มีสมาชิก ท่านใดจะอภิปรายหรือซักถามอีกหรือไม่ครับ (ไม่มี) ถ้าไม่มีผมจะขอมติจากที่ประชุม นะครับ

สมาชิกท่านใดอนุมัติให้โอนเงินงบประมาณรายจ่ายประจำปีงบประมาณ พ.ศ.2565 เพื่อไปตั้งจ่ายเป็นรายการใหม่ เพื่อจัดทำโครงการจ้างเหมาติดตั้งเครื่องกระจายเสียงทางไกลอัตโนมัติแบบไร้สาย ของหน่วยงานสำนักปลัดเทศบาล กรุณาออกเสียงยกมือ (อนุมัติ 11 เสียง)

สมาชิกไม่อนุมัติ ไม่มีนะครับ

**ที่ประชุม มีมติอนุมัติให้โอนเงินงบประมาณรายจ่ายประจำปีงบประมาณ พ.ศ.2565 เพื่อไปตั้งจ่ายเป็นรายการใหม่ เพื่อจัดทำโครงการจ้างเหมาติดตั้งเครื่องกระจายเสียงทางไกลอัตโนมัติแบบไร้สาย ของหน่วยงานสำนักปลัดเทศบาล**

**3.2 เรื่อง ขออนุมัติโอนเงินงบประมาณรายจ่ายประจำปีงบประมาณ พ.ศ.2565 เพื่อไปตั้งจ่ายเป็นรายการใหม่ เพื่อจัดทำโครงการจ้างเหมาติดตั้งกล้องโทรทัศน์วงจรปิด CCTV ชนิดเครือข่าย (สำนักปลัดเทศบาล)**

นายพิเศษศักดิ์ ธัญญะพิเศษศักดิ์ ประธานสภาเทศบาล ขอเชิญคณะผู้บริหารเสนอครับ

นายสุรพร สรณารักษ์ นายกเทศมนตรี กราบเรียนท่านประธานสภาที่เคารพและสมาชิกผู้ทรงเกียรติ กระผมขอแถลงญัตติ เรื่อง ขออนุมัติโอนเงินงบประมาณรายจ่ายประจำปีงบประมาณ พ.ศ.2565 เพื่อไปตั้งจ่ายเป็นรายการใหม่ เพื่อจัดทำโครงการจ้างเหมาติดตั้งกล้องโทรทัศน์วงจรปิด CCTV ชนิดเครือข่าย

หลักการและเหตุผล

เทศบาลตำบลป่าโมก เป็นพื้นที่เศรษฐกิจ แหล่งการค้าขายของอำเภอป่าโมก มีประชาชน และนักท่องเที่ยว ทั้งจากในพื้นที่และนอกพื้นที่ เดินทางเข้าออกเป็นจำนวนมาก แต่ปัจจุบันระบบควบคุม และการดูแลรักษาความปลอดภัยในชีวิตและทรัพย์สินของประชาชนและนักท่องเที่ยวที่เข้ามาในพื้นที่ ยังมีมาตรการดูแลไม่ทั่วถึง อนึ่งเทศบาลตำบลป่าโมก ได้ทำการติดตั้งระบบกล้องโทรทัศน์วงจรปิด หรือ CCTV (Closed Circuit Television) ไปเรียบร้อยแล้วในปีงบประมาณ พ.ศ.2558 ในพื้นที่ตลาดป่าโมกบางส่วน ซึ่งจากการติดตามผลการทำงานของโครงการดังกล่าว พบว่า มีประโยชน์กับประชาชนในพื้นที่และนักท่องเที่ยวที่เดินทางมาท่องเที่ยวในเขตเทศบาลตำบลป่าโมกเป็นอย่างมาก อีกทั้งยังช่วยในการปฏิบัติงานของเจ้าหน้าที่ตำรวจคลี่คลายคดีต่าง ๆ ได้เป็นอย่างดี เนื่องจากระบบกล้องโทรทัศน์วงจรปิด CCTV เป็นระบบรักษาความปลอดภัยที่ได้รับความนิยมมากที่สุด เนื่องจากสามารถบันทึกเหตุการณ์ต่างๆไว้เพื่อดูย้อนหลังได้ พร้อมทั้งยังสามารถเฝ้าดู และเฝ้าระวังเหตุในปัจจุบันได้อีกด้วย

ด้วยหลักการและเหตุผลดังกล่าวนั้น คณะผู้บริหารของเทศบาลตำบลป่าโมก จึงกำหนดจัดทำโครงการที่จะทำการติดตั้งระบบระบบกล้องโทรทัศน์วงจรปิด CCTV เพิ่มเติม ในพื้นที่เทศบาลตำบลป่าโมก เพื่อเพิ่มศักยภาพการทำงานให้มีประสิทธิภาพยิ่งขึ้น และเพื่อเป็นสาธารณประโยชน์กับประชาชน นักท่องเที่ยว และเจ้าหน้าที่ตำรวจในพื้นที่เทศบาลตำบลป่าโมก

วัตถุประสงค์.../๘

๘

วัตถุประสงค์

1. เพื่อยกระดับมาตรฐานความปลอดภัยในชีวิตและทรัพย์สินของประชาชน

2. เพื่อสนับสนุนงานด้านจราจร และปัญหาอุบัติเหตุจากการจราจร

3. เพื่อสนับสนุนการป้องกันอาชญากรรม การโจรกรรม และปัญหายาเสพติด

4. เพื่อช่วยเสริมประสิทธิภาพการทำงานของเจ้าหน้าที่รัฐ

5. เพื่อช่วยเสริมภาพลักษณ์ของเมืองการค้าเศรษฐกิจ และสร้างความมั่นใจให้กับประชาชน

ดังนั้น เพื่อใช้งบประมาณที่เหลือจ่ายให้เกิดประโยชน์สูงสุดแก่ประชาชน เทศบาลตำบลป่าโมก และหน่วยงานราชการอื่น สำนักปลัดเทศบาลจึงขอเสนอญัตติขออนุมัติโอนเงินงบประมาณรายจ่ายประจำปีงบประมาณ พ.ศ.2565 เพื่อไปตั้งจ่ายเป็นรายการใหม่ มีรายละเอียดดังนี้

โอนลด

กองการศึกษา

แผนงานการศึกษา

งานระดับก่อนวัยเรียนและประถมศึกษา

งบบุคลากร

หมวดเงินเดือน (ฝ่ายประจำ)

ประเภท เงินเดือนข้าราชการ หรือพนักงานส่วนท้องถิ่น งบประมาณตั้งไว้ 41,900,000 บาท คงเหลือ 21,720,952.25 บาท โอนลด 500,000 บาท

รวมโอนลดเป็นเงินทั้งสิ้น 500,000 บาท (ห้าแสนบาทถ้วน)

โอนเพื่อไปตั้งจ่ายเป็นรายการใหม่

สำนักปลัดเทศบาล

แผนงานรักษาความสงบภายใน

งานบริหารทั่วไปเกี่ยวกับการรักษาความสงบภายใน

หมวดค่าครุภัณฑ์

ประเภท ครุภัณฑ์คอมพิวเตอร์หรืออิเล็กทรอนิกส์

- โครงการจ้างเหมาติดตั้งกล้องโทรทัศน์วงจรปิด CCTV ชนิดเครือข่าย งบประมาณ 500,000 บาท

เพื่อจ่ายเป็นค่าจ้างเหมาติดตั้งกล้องวงจรปิด CCTV ชนิดเครือข่าย แบบมุมมองคงที่ สำหรับติดตั้งภายนอกอาคาร จำนวน 5 จุด กล้องวงจรปิด จำนวน 10 ตัว ประกอบด้วย

๑. อุปกรณ์บันทึกภาพผ่านเครือข่าย(Network Video Recorder) แบบ ๑๖ ช่อง จำนวน 1 ชุด

๒. กล้องโทรทัศน์วงจรปิดชนิดเครือข่าย แบบมุมมองคงที่ สำหรับติดตั้งภายนอกอาคารสำหรับใช้ในงานรักษาความปลอดภัยทั่วไปและงานอื่น จำนวน 10 ตัว

๓. อุปกรณ์กระจายสัญญาณแบบ PoE (PoE L๒ Switch) ขนาด 8 ช่อง จำนวน 5 ชุด

๔. อุปกรณ์กระจายสัญญาณ (L๒ Switch) ขนาด ๑๖ ช่อง จำนวน 1 ชุด

5. อุปกรณ์เชื่อมต่อระบบเครือข่าย ระหว่าง Node จำนวน 5 ชุด

๖. โทรทัศน์ LED TV ขนาด ๕0 นิ้ว สำหรับการแสดงภาพกล้องวงจรปิด

(พร้อมขายึดผนัง)จำนวน 1 ชุด

๗.ระบบสำรอง.../๙

๙

๗. ระบบสำรองไฟฟ้า (UPS) จำนวน 1 ชุด

๘. อุปกรณ์การติดตั้ง Fiber Optic และอุปกรณ์ลิ้นเปลืองอื่น ๆ จำนวน 1 ชุด

๙. ค่าดำเนินการติดตั้งระบบ พร้อมเดินสายสัญญาณ

- เป็นไปตามแผนพัฒนาท้องถิ่น (พ.ศ.2561-พ.ศ.2565) หน้าที่ 11 ลำดับที่ 3

รวมโอนเพื่อไปตั้งจ่ายเป็นรายการใหม่เป็นเงินทั้งสิ้น 500,000 บาท (ห้าแสนบาทถ้วน)

ฉะนั้น เพื่อให้เป็นไปตามระเบียบกระทรวงมหาดไทยว่าด้วยวิธีการงบประมาณขององค์กรปกครองส่วนท้องถิ่น พ.ศ. 2563 หมวด 4 ข้อ 27 การโอนเงินงบประมาณรายจ่ายในหมวดค่าครุภัณฑ์ ที่ดินและสิ่งก่อสร้างที่ทำให้ลักษณะ ปริมาณ คุณภาพเปลี่ยนหรือโอนไปตั้งจ่ายเป็นรายการใหม่ให้เป็นอำนาจของสภาท้องถิ่น

จึงเรียนมาเพื่อโปรดพิจารณาอนุมัติต่อไป

ขอแสดงความนับถือ

สุรพร สรณารักษ์

(นายสุรพร สรณารักษ์)

นายกเทศมนตรีตำบลป่าโมก

นายพิเศษศักดิ์ ธัญญะพิเศษศักดิ์ ประธานสภาเทศบาล ตามที่คณะผู้บริหารเสนอมานี้ มีสมาชิกท่านใดจะอภิปรายหรือไม่ครับ เชิญครับ

พันตำรวจโทรณกร วงศ์ภู่มณี สมาชิกสภาเทศบาล กราบเรียนท่านประธานสภาที่เคารพ ท่านสมาชิกผู้ทรงเกียรติ และผู้เข้าร่วมประชุมทุกท่าน ผมพันตำรวจโท รณกร วงศ์ภู่มณี สมาชิกสภาเทศบาล เขต 2 สำหรับผมเรื่อง การติดตั้งกล้อง CCTV นั้นผมเห็นด้วยเป็นอย่างยิ่งที่ฝ่ายบริหารได้ผลักดันโครงการนี้ให้เกิดขึ้น ผมก็ขอเสนอแนะว่า ผมรับราชการตำรวจมา 40 กว่าปี ทั้งชีวิตผมอยู่กับงานด้านสืบสวนและอยู่ในกรุงเทพฯ เพราะฉะนั้นการสัมผัสกับกล้อง CCTV ในกรุงเทพฯ จะมีทุกตรอกซอกซอยเลย ผมจึงอยากจะเสนอ เท่าที่เอกสารได้แจกให้ที่ประชุม 5 จุด ผมว่าการติดตั้งต้องให้ครอบคลุมทุกพื้นที่ การเข้าออกพื้นที่ที่เราจะติดตั้งกล้องวงจรปิด อย่างที่ทำไว้ในเอกสาร 5 จุดที่ได้เสนอไว้ ผมว่าน่ามันขาดอีกหนึ่งจุดทางด้านสนามบอลที่จะไปออกร้านก๋วยเตี๋ยว มันจะเป็นเส้นทางรถอีกเส้นทางหนึ่ง เพราะการติดตั้งกล้องวงจรปิดให้ครอบคลุมทุกพื้นที่ เวลาเกิดเหตุอะไรขึ้นมาเราจะได้ไล่กล้องให้มันครบถ้วน คนร้ายอาจจะออกหลายเส้นทาง ถ้ามันไม่ครอบคลุมทุกพื้นที่ มันจะไม่เกิดประโยชน์สูงสุด ก็ขอเป็นข้อเสนอแนะว่า หากเพิ่มเติมได้ก็ขอให้ติดให้ครอบคลุมทุกพื้นที่และโดยเฉพาะทางแยกด้วย อีกประเด็นหนึ่งเรื่องการติดตั้งกล้องถ้าเป็นสี่แยก เราก็ควรจะติดให้ครบทั้งสี่ทิศ สามแยกก็สามตัว ถ้าสองแยกก็แค่ตัวเดียว ประมาณนี้ครับ และขอสอบถามว่า การติดตั้งกล้องจะตั้งเสาขึ้นมาเหมือนอย่างในกรุงเทพฯ แต่ตามจังหวัดจะไปแอบแฝงตามเสาไฟ การมองมันก็จะไม่ชัดเจนในการส่องกล้องไปดูเหตุการณ์ตรงนั้น ก็ขอฝากไว้ด้วยว่าให้ครอบคลุมทุกพื้นที่และตามทางแยก หากเพิ่มเติมได้ก็ขอฝากไว้ด้วยครับ

นายพิเศษศักดิ์ ธัญญะพิเศษศักดิ์ ประธานสภาเทศบาล ขอเชิญท่านนายก ฯ ครับ

นายสุรพร สรณารักษ์ นายกเทศมนตรี กราบเรียนท่านประธานสภาที่เคารพ และท่านสมาชิกผู้ทรงเกียรติทุกท่าน ตามที่ท่านรณกร วงศ์ภู่มณี สมาชิกสภาเทศบาล ได้เสนอแนะมานั้น ผมขอน้อมรับไว้ และถ้ามีโอกาสก็จะเชิญท่านเข้ามาร่วม เวลาติดตั้งกล้องวงจรปิดมาร่วมพิจารณาอีกครั้งหนึ่งว่า จะเพิ่มตรงส่วนไหน แต่ไม่ได้เรียนเชิญเฉพาะท่านรณกร แต่จะขอเรียนเชิญท่านสมาชิกทุกท่านมาร่วมกันพิจารณาอีกครั้งหนึ่ง

เราสามารถที่จะ.../๑๐

๑๐

เราสามารถที่จะติดตั้งเพิ่มตรงไหนได้ ในส่วนโครงการต่อไปเราจะติดตั้งเพิ่มไปเรื่อย ๆ อาจจะไม่หมดเท่านี้ แต่เนื่องจากงบประมาณเรามีน้อย เราจึงจำเป็นต้องค่อย ๆ ทำไป ขอเรียนตรง ๆ ว่าจุดที่ 2 เราจะติดตรงสี่แยกไฟแดง ตรงหน้าที่ว่าการอำเภอ ที่วางแผนไว้นะครับ ตรงแยกวัดพายทอง ตรงแยกวัดแสนสุข เพื่อจะได้ดูว่า เวลาเกิดเหตุโจรกรรมนั้นผู้ร้ายจะวิ่งไปทางด้านไหน เราก็หวังว่าชุมชนฝั่งโน้นก็จะได้ประโยชน์ในโครงการต่อไป ขอบคุณครับ

นายพิเศษศักดิ์ ธัญญะพิเศษศักดิ์ ประธานสภาเทศบาล ขอบคุณครับ มีสมาชิกท่านใดจะอภิปรายหรือซักถามอีกหรือไม่ครับ (ไม่มี) ถ้าไม่มีผมจะขอมติจากที่ประชุม นะครับ

สมาชิกท่านใดอนุมัติให้โอนเงินงบประมาณรายจ่ายประจำปีงบประมาณ พ.ศ. 2565 เพื่อไปตั้งจ่าย เป็นรายการใหม่ เพื่อจัดทำโครงการจ้างเหมาติดตั้งกล้องโทรทัศน์วงจรปิด CCTV ชนิดเครือข่ายของหน่วยงานสำนักปลัดเทศบาล กรุณาออกเสียงยกมือ (อนุมัติ 11 เสียง)

สมาชิกไม่อนุมัติ ไม่มีนะครับ

**ที่ประชุม มีมติอนุมัติให้โอนเงินงบประมาณรายจ่ายประจำปีงบประมาณ พ.ศ.2565 เพื่อไปตั้งจ่ายเป็นรายการใหม่ เพื่อจัดทำโครงการจ้างเหมาติดตั้งกล้องโทรทัศน์วงจรปิด CCTV ชนิดเครือข่าย ของหน่วยงานสำนักปลัดเทศบาล**

**3.3 เรื่อง ขออนุมัติโอนเงินงบประมาณรายจ่ายประจำปีงบประมาณ พ.ศ.2565 ที่เหลือจ่าย เพื่อไปตั้งจ่ายเป็นรายการใหม่ เพื่อจัดซื้อครุภัณฑ์สำนักงาน (สำนักปลัดเทศบาล)**

นายพิเศษศักดิ์ ธัญญะพิเศษศักดิ์ ประธานสภาเทศบาล ขอเชิญคณะผู้บริหารเสนอครับ

นายสุรพร สรณารักษ์ นายกเทศมนตรี กราบเรียนท่านประธานสภาที่เคารพและสมาชิกผู้ทรงเกียรติ กระผมขอแถลงญัตติ เรื่อง ขออนุมัติโอนเงินงบประมาณรายจ่ายประจำปีงบประมาณ พ.ศ.2565 ที่เหลือจ่าย เพื่อไปตั้งจ่ายเป็นรายการใหม่ เพื่อจัดซื้อครุภัณฑ์สำนักงาน ตามที่เทศบาลตำบลป่าโมก ได้รับโอน (ย้าย) นายเศรษฐพงศ์ จันเทพ ตำแหน่ง หัวหน้าสำนักปลัดเทศบาล เทศบาลตำบลโคกคราม อำเภอบางปลาม้า จังหวัดสุพรรณบุรี มาดำรงตำแหน่งรองปลัดเทศบาล เทศบาลตำบลป่าโมก อำเภอป่าโมก จังหวัดอ่างทอง เมื่อวันที่ 1 มีนาคม 2565 จึงมีความจำเป็นต้องจัดซื้อครุภัณฑ์สำนักงานเพื่อนำมาใช้ในการปฏิบัติงานของรองปลัดเทศบาล

เทศบาลตำบลป่าโมก ได้ตั้งงบประมาณรายจ่ายประจำปีงบประมาณ พ.ศ.2565 และได้เบิกจ่ายเงินงบประมาณไปแล้วจนถึงปัจจุบัน ซึ่งยังมีเงินเหลือจ่ายสามารถโอนลดได้ดังนี้

โอนลด

สำนักปลัดเทศบาล

แผนงานบริหารงานทั่วไป

งานควบคุมภายในและการตรวจสอบภายใน

งบบุคลากร

หมวดเงินเดือน

ประเภท เงินเดือนข้าราชการหรือพนักงานส่วนท้องถิ่น งบประมาณตั้งไว้ 180,720 บาท คงเหลือ 24,720 บาท โอนลด 6,300 บาท

รวมโอนลดเป็นเงินทั้งสิ้น 6,300 บาท (หกพันสามร้อยบาทถ้วน)

ทั้งนี้ เพื่อให้การ.../๑๑

๑๑

ทั้งนี้ เพื่อให้การปฏิบัติงานเกิดประสิทธิภาพมากยิ่งขึ้น จึงขอเสนอญัตติขออนุมัติโอนเงินงบประมาณรายจ่ายประจำปีงบประมาณ พ.ศ. 2565 ที่เหลือจ่ายไปตั้งจ่ายเป็นรายการใหม่ เพื่อจัดซื้อครุภัณฑ์สำนักงาน ดังรายละเอียดดังต่อไปนี้

โอนเพื่อไปตั้งจ่ายเป็นรายการใหม่

สำนักปลัดเทศบาล

แผนงานบริหารงานทั่วไป

งานบริหารทั่วไป

งบลงทุน

หมวดค่าครุภัณฑ์ ที่ดินและสิ่งก่อสร้าง

ค่าครุภัณฑ์

ครุภัณฑ์สำนักงาน

เก้าอี้สำนักงาน จำนวน 3,900 บาท

เพื่อจ่ายเป็นค่าจัดซื้อเก้าอี้สำนักงานแบบล้อเลื่อน เพื่อใช้ในการปฏิบัติงาน จำนวน 1 ตัว

ซื้อตามราคาท้องตลาด

ตู้เก็บเอกสาร จำนวน 2,400 บาท

เพื่อจ่ายเป็นค่าจัดซื้อตู้เก็บเอกสาร 2 ชั้น เพื่อใช้ในการปฏิบัติงาน จำนวน 1 ใบ

ซื้อตามราคาท้องตลาด

- เป็นไปตามหนังสือกระทรวงมหาดไทย ที่ มท 0808.2/ว 1989 ลงวันที่ 22 มิถุนายน 2552

รวมโอนเพื่อไปตั้งจ่ายเป็นรายการใหม่เป็นเงินทั้งสิ้น 6,300 บาท (หกพันสามร้อยบาทถ้วน)

ฉะนั้น เพื่อให้เป็นไปตามระเบียบกระทรวงมหาดไทย ว่าด้วยวิธีการงบประมาณขององค์กรปกครองส่วนท้องถิ่น พ.ศ.2563 หมวด 4 ข้อ 27 การโอนเงินงบประมาณรายจ่ายในงบลงทุน โดยการโอนเพิ่ม โอนลด ที่ทำให้ลักษณะ ปริมาณ คุณภาพเปลี่ยน หรือโอนไปตั้งจ่ายเป็นรายการใหม่ ให้เป็นอำนาจอนุมัติของสภาท้องถิ่น

จึงเรียนมาเพื่อโปรดพิจารณาอนุมัติต่อไป

ขอแสดงความนับถือ

สุรพร สรณารักษ์

(นายสุรพร สรณารักษ์)

นายกเทศมนตรีตำบลป่าโมก

นายพิเศษศักดิ์ ธัญญะพิเศษศักดิ์ ประธานสภาเทศบาล ตามที่คณะผู้บริหารเสนอมานี้ มีสมาชิกท่านใดจะอภิปรายหรือไม่ เชิญครับ (ไม่มี) ถ้าไม่มีผมจะขอมติจากที่ประชุม นะครับ

สมาชิกท่านใดอนุมัติให้โอนเงินงบประมาณรายจ่ายประจำปีงบประมาณ พ.ศ.2565 ที่เหลือจ่าย เพื่อไปตั้งจ่ายเป็นรายการใหม่ เพื่อจัดซื้อครุภัณฑ์สำนักงานของหน่วยงานสำนักปลัดเทศบาล กรุณาออกเสียงยกมือ (อนุมัติ 11 เสียง)

สมาชิกไม่อนุมัติ ไม่มีนะครับ

**ที่ประชุม มีมติอนุมัติให้โอนเงินงบประมาณรายจ่ายประจำปีงบประมาณ พ.ศ. 2565 ที่เหลือจ่าย เพื่อไปตั้งจ่ายเป็นรายการใหม่ เพื่อจัดซื้อครุภัณฑ์สำนักงานของหน่วยงานสำนักปลัดเทศบาล**

๓.๔ เรื่อง ขออนุมัติโอน.../๑๒

๑๒

**3.4 เรื่อง ขออนุมัติโอนเงินงบประมาณรายจ่ายประจำปีงบประมาณ พ.ศ.2565**

**(กองสาธารณสุขและสิ่งแวดล้อม)**

นายพิเศษศักดิ์ ธัญญะพิเศษศักดิ์ ประธานสภาเทศบาล ขอเชิญคณะผู้บริหารเสนอครับ

นายสุรพร สรณารักษ์ นายกเทศมนตรี กราบเรียนท่านประธานสภาที่เคารพและสมาชิกผู้ทรงเกียรติ กระผมขอแถลงญัตติ เรื่อง ขออนุมัติโอนเงินงบประมาณรายจ่ายประจำปีงบประมาณ พ.ศ. 2565 เนื่องจากรถบรรทุกขยะฯ หมายเลขทะเบียน 80-9714 อ่างทอง ที่ใช้ปฏิบัติงานภายในเขตเทศบาลตำบลป่าโมก ของกองสาธารณสุขและสิ่งแวดล้อม ได้ชำรุดเนื่องมาจากการปฏิบัติงาน แต่ด้วยกองสาธารณสุขฯ ได้จัดตั้งงบประมาณรายจ่ายไว้ไม่เพียงพอเพื่อการนี้

ทั้งนี้ เพื่อก่อให้เกิดประโยชน์สูงสุดกับประชาชน จึงขอเสนอญัตติขออนุมัติโอนเงินงบประมาณรายจ่ายประจำปีงบประมาณ พ.ศ. 2565 บางรายการเพื่อโอนเพิ่ม ดังมีรายละเอียดต่อไปนี้

โอนลด

กองสาธารณสุขและสิ่งแวดล้อม

แผนงานสาธารณสุข

งานบริหารทั่วไปเกี่ยวกับสาธารณสุข

หมวดค่าสาธารณูปโภค

ประเภทค่าน้ำประปา ค่าน้ำบาดาล

- เพื่อจ่ายเป็นค่าใช้น้ำบาดาลของเทศบาลตำบลป่าโมก งบประมาณตั้งไว้ 50,000 บาท โอนลด 25,000 บาท

งานบริการสาธารณสุขและงานสาธารณสุขอื่น

หมวดค่าสาธารณูปโภค

ประเภทค่าไฟฟ้า

- เพื่อจ่ายเป็นค่าไฟฟ้าตลาด โรงฆ่าสัตว์ของเทศบาล และค่าไฟฟ้าเครื่องสูบน้ำบาดาล งบประมาณตั้งไว้ 100,000 บาท โอนลด 35,000 บาท

งานศูนย์บริการสาธารณสุข

งบดำเนินงาน

หมวดค่าใช้สอย

ประเภทรายจ่ายเพื่อให้ได้มาซึ่งบริการ

- เพื่อจ่ายเป็นค่าจ้างเหมาบริการ อย่างใดอย่างหนึ่ง ค่าจ้างเหมาแรงงาน พนักงานทำความสะอาดศูนย์บริการสาธารณสุข และค่าจ้างเหมาวิทยากรในการฝึกสอนเต้นแอโรบิค ตลอดจนรายจ่ายอื่นที่เข้าลักษณะรายจ่ายนี้ งบประมาณตั้งไว้ 250,000 บาท ขออนุมัติโอนลด 20,000 บาท

รวมโอนลด 80,000 บาท (แปดหมื่นพันบาทถ้วน)

โอนเพิ่ม

กองสาธารณสุขและสิ่งแวดล้อม

แผนงานเคหะและชุมชน

งานกำจัดขยะมูลฝอยและสิ่งปฏิกูล

หมวดค่าครุภัณฑ์

ประเภทค่าบำรุงรักษาและและปรับปรุงครุภัณฑ์

เพื่อจ่ายเป็น.../๑๓

๑๓

- เพื่อจ่ายเป็นค่าบำรุงรักษาและและปรับปรุงครุภัณฑ์ และรายจ่ายอื่นที่ลักษณะรายจ่ายนี้

รวมโอนเพิ่ม 80,000 บาท (แปดหมื่นบาทถ้วน)

ฉะนั้น เพื่อให้เป็นไปตามระเบียบกระทรวงมหาดไทยว่าด้วยวิธีการงบประมาณขององค์กรปกครองส่วนท้องถิ่น พ.ศ. 2563 หมวด 4 ข้อ 27 การโอนเงินงบประมาณรายจ่ายในงบลงทุน โดยการโอนเพิ่มโอนลด ที่ทำให้ลักษณะ ปริมาณ คุณภาพเปลี่ยน หรือโอนไปตั้งจ่ายเป็นรายการใหม่ ให้เป็นอำนาจอนุมัติของสภาท้องถิ่น

จึงเรียนมาเพื่อโปรดพิจารณาอนุมัติต่อไป

ขอแสดงความนับถือ

สุรพร สรณารักษ์

(นายสุรพร สรณารักษ์)

นายกเทศมนตรีตำบลป่าโมก

นายพิเศษศักดิ์ ธัญญะพิเศษศักดิ์ ประธานสภาเทศบาล ตามที่คณะผู้บริหารเสนอมานี้ มีสมาชิกท่านใดจะอภิปรายหรือไม่ครับ เชิญครับ (ไม่มี) ถ้าไม่มีผมจะขอมติจากที่ประชุม นะครับ

สมาชิกท่านใดอนุมัติให้โอนเงินงบประมาณรายจ่ายประจำปีงบประมาณ พ.ศ. 2565 ของหน่วยงาน กองสาธารณสุขและสิ่งแวดล้อม กรุณาออกเสียงยกมือ (อนุมัติ ๑๑ เสียง)

สมาชิกไม่อนุมัติ ไม่มีนะครับ

**ที่ประชุม มีมติอนุมัติให้โอนเงินงบประมาณรายจ่ายประจำปีงบประมาณ พ.ศ. 2565 ของหน่วยงานกองสาธารณสุขและสิ่งแวดล้อม**

**3.5 เรื่อง ขออนุมัติโอนเงินงบประมาณรายจ่ายประจำปีงบประมาณ พ.ศ.2565 เพื่อไปตั้งจ่ายเป็นรายการใหม่ (กองช่าง)**

นายพิเศษศักดิ์ ธัญญะพิเศษศักดิ์ ประธานสภาเทศบาล ขอเชิญคณะผู้บริหารเสนอครับ

นายสุรพร สรณารักษ์ นายกเทศมนตรี กราบเรียนท่านประธานสภาที่เคารพและสมาชิกผู้ทรงเกียรติ กระผมขอแถลงญัตติ เรื่อง ขออนุมัติโอนเงินงบประมาณรายจ่ายประจำปีงบประมาณ พ.ศ.2565 เพื่อไปตั้งจ่ายเป็นรายการใหม่

หลักการ

ขออนุมัติจากสภาเทศบาลตำบลป่าโมก เพื่อโอนเงินงบประมาณรายจ่ายประจำปีงบประมาณ พ.ศ. 2565 ไปตั้งจ่ายเป็นรายการใหม่

เหตุผล

เนื่องจากเครื่องมือเครื่องใช้ในการอำนวยความสะดวกแก่เจ้าหน้าที่ในการปฏิบัติงาน และใช้ในการบริการประชาชนที่มีอยู่ในปัจจุบันมีไม่เพียงพอและไม่สอดคล้องกับปริมาณงานและจำนวนบุคลากร เครื่องมือเครื่องใช้ที่มีอยู่เดิมนั้นมีสภาพชำรุดทรุดโทรมและเสื่อมสภาพจากการใช้งานมาเป็นเวลานาน ส่งผลให้การปฏิบัติงานและการจัดทำบริการสาธารณะเพื่อประชาชนบางครั้งต้องหยุดชะงักและขาดความต่อเนื่อง ดังนั้น เพื่อให้การปฏิบัติงานประจำและการจัดทำบริการสาธารณะเกิดประสิทธิภาพและประสิทธิผลมากยิ่งขึ้นจึงสมควรจัดหาเครื่องมือเครื่องใช้ทดแทนของเดิมและจัดหาเพิ่มเติมให้เพียงพอและสอดคล้องกับปริมาณงานและจำนวนบุคลากรที่มีอยู่ จึงจำเป็นต้องโอนงบประมาณตั้งจ่ายรายการใหม่ ดังนี้

โอนลด.../๑๔

๑๔

โอนลด

แผนงานอุตสาหกรรมและการโยธา

งานก่อสร้าง

งบดำเนินงาน

หมวดเงินเดือน

ประเภท เงินเดือนข้าราชการ หรือพนักงานส่วนท้องถิ่น

งบประมาณตั้งไว้ 1,105,800 บาท

งบประมาณคงเหลือก่อนโอน 508,955.16 บาท

โอนลด 18,500 บาท

รวมโอนลดทั้งสิ้น 18,500 บาท (หนึ่งหมื่นแปดพันห้าร้อยบาทถ้วน)

โอนไปตั้งจ่ายเป็นรายการใหม่

แผนงานอุตสาหกรรมและการโยธา

งานก่อสร้าง

งบลงทุน

หมวดค่าครุภัณฑ์

ประเภท ครุภัณฑ์สำนักงาน

1) จัดซื้อโต๊ะเหล็ก งบประมาณ 6,000 บาท

- เพื่อเป็นค่าจัดซื้อโต๊ะเหล็ก ขนาด 4 ฟุต พร้อมกระจก จำนวน 1 ตัว

(ตั้งตามราคาท้องถิ่น เหมาะสม และประหยัด)

2) จัดซื้อเก้าอี้สำนักงาน งบประมาณ 3,000 บาท

- เพื่อเป็นค่าจัดซื้อเก้าอี้สำนักงาน จำนวน 1 ตัว

(ตั้งตามราคาท้องถิ่น เหมาะสม และประหยัด)

ประเภท ครุภัณฑ์งานบ้านงานครัว

3) จัดซื้อเครื่องตัดหญ้า งบประมาณ 9,500 บาท

- เพื่อเป็นค่าจัดซื้อเครื่องตัดหญ้า แบบข้อแข็ง จำนวน 1 เครื่อง

คุณลักษณะเฉพาะสังเขป

1) เป็นเครื่องตัดหญ้าแบบสะพาย

2) เครื่องยนต์ขนาดไม่น้อยกว่า 1.4 แรงม้า

3) ปริมาตรกระบอกสูบไม่น้อยกว่า 30 ซีซี

4) พร้อมใบมีด

(ตั้งตามบัญชีมาตรฐานครุภัณฑ์ กองมาตรฐานงบประมาณ 1 สำนักงบประมาณ ธันวาคม 2564 ข้อ 6.5.1 คุณลักษณะเฉพาะสังเขป หน้า 65)

รวมโอนไปตั้งจ่าย.../๑๕

๑๕

รวมโอนไปตั้งจ่ายเป็นรายการใหม่ทั้งสิ้น 18,500 บาท (หนึ่งหมื่นแปดพันห้าร้อยบาทถ้วน)

ระเบียบ

ระเบียบกระทรวงมหาดไทย ว่าด้วยวิธีการงบประมาณขององค์กรปกครองส่วนท้องถิ่น พ.ศ. ๒๕63 หมวด 4 ข้อ ๒๗ “การโอนเงินงบประมาณรายจ่ายในงบลงทุน โดยการโอนเพิ่ม โอนลด ที่ทำให้ลักษณะ ปริมาณ คุณภาพเปลี่ยน หรือโอนไปตั้งจ่ายเป็นรายการใหม่ ให้เป็นอำนาจอนุมัติของสภาท้องถิ่น”

จึงขอเสนอญัตตินี้ เพื่อขออนุมัติจากสภาเทศบาลตำบลป่าโมก โอนเงินงบประมาณรายจ่ายประจำปีงบประมาณ พ.ศ. 2565 ดังกล่าวข้างต้น ไปตั้งจ่ายเป็นรายการใหม่

จึงเรียนมาเพื่อโปรดพิจารณาอนุมัติต่อไป

ขอแสดงความนับถือ

สุรพร สรณารักษ์

(นายสุรพร สรณารักษ์)

นายกเทศมนตรีตำบลป่าโมก

นายพิเศษศักดิ์ ธัญญะพิเศษศักดิ์ ประธานสภาเทศบาล ตามที่คณะผู้บริหารเสนอมานี้ มีสมาชิกท่านใดจะอภิปรายหรือไม่ครับ เชิญครับ (ไม่มี) ถ้าไม่มีผมจะขอมติจากที่ประชุม นะครับ

สมาชิกท่านใดอนุมัติให้ขออนุมัติโอนเงินงบประมาณรายจ่ายประจำปีงบประมาณ พ.ศ. 2565

เพื่อไปตั้งจ่ายเป็นรายการใหม่ ของหน่วยงานกองช่าง กรุณาออกเสียง ยกมือ (อนุมัติ ๑๑ เสียง)

สมาชิกไม่อนุมัติ ไม่มีนะครับ

**ที่ประชุม มีมติอนุมัติให้ขออนุมัติโอนเงินงบประมาณรายจ่ายประจำปีงบประมาณ พ.ศ.2565 เพื่อไปตั้งจ่ายเป็นรายการใหม่ ของหน่วยงานกองช่าง**

**3.6 เรื่อง ขออนุมัติโอนเงินงบประมาณรายจ่ายประจำปีงบประมาณ พ.ศ.2565 เพื่อไปตั้งจ่ายเป็นรายการใหม่ เพื่อจัดทำโครงการก่อสร้างถนนคอนกรีตเสริมเหล็ก ถนนเทศบาล 11 (กองช่าง)**

นายพิเศษศักดิ์ ธัญญะพิเศษศักดิ์ ประธานสภาเทศบาล ขอเชิญคณะผู้บริหารเสนอครับ

นายสุรพร สรณารักษ์ นายกเทศมนตรี กราบเรียนท่านประธานสภาที่เคารพและสมาชิกผู้ทรงเกียรติ กระผมขอแถลงญัตติ เรื่อง ขออนุมัติขออนุมัติโอนเงินงบประมาณรายจ่ายประจำปีงบประมาณ พ.ศ.2565 เพื่อไปตั้งจ่ายเป็นรายการใหม่ เพื่อจัดทำโครงการก่อสร้างถนนคอนกรีตเสริมเหล็กถนนเทศบาล 11

หลักการ

ขออนุมัติจากสภาเทศบาลตำบลป่าโมก เพื่อโอนเงินงบประมาณรายจ่ายประจำปีงบประมาณ พ.ศ. 2565 ไปตั้งจ่ายเป็นรายการใหม่

เหตุผล

เนื่องจาก เทศบาลตำบลป่าโมก มีการปรับปรุงการจราจรในเขตชุมชนตลาดป่าโมก เพื่อให้การสัญจร ไป-มา สะดวก ปลอดภัย และเกิดประโยชน์แก่ประชาชน ดังนั้น เพื่อให้การเดินทางของประชาชนและการจัดทำบริการสาธารณะเกิดประสิทธิภาพและประสิทธิผลมากยิ่งขึ้น จึงสมควรปรับปรุงถนนสาธารณะ บริเวณถนนเทศบาล 11 (ข้างร้านรองเท้า) ซึ่งเดิมยังไม่มีสภาพเป็นทางสัญจรที่มีความสะดวก ปลอดภัยเท่าที่ควร จึงจำเป็นต้องโอนงบประมาณตั้งจ่ายรายการใหม่ ดังนี้

โอนลด.../๑๖

๑๖

โอนลด

แผนงานการศึกษา

งานระดับก่อนวัยเรียนและประถมศึกษา

งบบุคลากร

หมวดเงินเดือน (ฝ่ายประจำ)

ประเภท เงินเดือนข้าราชการ หรือพนักงานส่วนท้องถิ่น

งบประมาณตั้งไว้ 41,900,000.00 บาท

งบประมาณคงเหลือก่อนโอน 18,770,272.90 บาท

โอนลด 500,000 บาท

รวมโอนลดทั้งสิ้น 500,000 บาท (ห้าแสนบาทถ้วน)

โอนไปตั้งจ่ายเป็นรายการใหม่

แผนงานอุตสาหกรรมและการโยธา

งานก่อสร้าง

งบลงทุน

หมวดค่าที่ดินและสิ่งก่อสร้าง

ประเภท ค่าก่อสร้างสิ่งสาธารณูปโภค

1. โครงการก่อสร้างถนนคอนกรีตเสริมเหล็กถนนเทศบาล 11

- ก่อสร้างผิวทางคอนกรีตเสริมเหล็ก กว้างประมาณ 3.00 เมตร ยาวประมาณ 95.00 เมตร หนา 0.15 เมตร หรือคิดพื้นที่ผิวทางรวมไม่น้อยกว่า 278.00 ตารางเมตร พร้อมไหล่ทางหินคลุกข้างล่ะ 0.50 เมตร หรือตามสภาพ

- วางท่อระบายน้ำขนาด Ø 0.60 เมตร พร้อมบ่อพัก

ตามแบบแปลนของเทศบาลตำบลป่าโมก แบบเลขที่ ทต 4/2564

งบประมาณ 500,000 บาท (ห้าแสนบาทถ้วน)

รวมโอนไปตั้งจ่ายเป็นรายการใหม่ทั้งสิ้น 500,000 บาท (ห้าแสนบาทถ้วน)

ระเบียบ

ระเบียบกระทรวงมหาดไทย ว่าด้วยวิธีการงบประมาณขององค์กรปกครองส่วนท้องถิ่น พ.ศ. ๒๕63 หมวด 4 ข้อ ๒๗ “การโอนเงินงบประมาณรายจ่ายในงบลงทุน โดยการโอนเพิ่ม โอนลด ที่ทำให้ลักษณะ ปริมาณ คุณภาพเปลี่ยน หรือโอนไปตั้งจ่ายเป็นรายการใหม่ ให้เป็นอำนาจอนุมัติของสภาท้องถิ่น”

จึงขอเสนอญัตตินี้ เพื่อขออนุมัติจากสภาเทศบาลตำบลป่าโมก โอนเงินงบประมาณรายจ่ายประจำปีงบประมาณ พ.ศ. 2565 ดังกล่าวข้างต้น ไปตั้งจ่ายเป็นรายการใหม่

จึงเรียนมาเพื่อ.../๑๗

๑๗

จึงเรียนมาเพื่อโปรดพิจารณาอนุมัติต่อไป

ขอแสดงความนับถือ

สุรพร สรณารักษ์

(นายสุรพร สรณารักษ์)

นายกเทศมนตรีตำบลป่าโมก

นายพิเศษศักดิ์ ธัญญะพิเศษศักดิ์ ประธานสภาเทศบาล ตามที่คณะผู้บริหารเสนอมานี้ มีสมาชิกท่านใดจะอภิปรายหรือไม่ครับ เชิญครับ (ไม่มี) ถ้าไม่มีผมจะขอมติจากที่ประชุม นะครับ

สมาชิกท่านใดอนุมัติให้โอนเงินงบประมาณรายจ่ายประจำปีงบประมาณ พ.ศ.2565 เพื่อไปตั้งจ่ายเป็นรายการใหม่ เพื่อจัดทำโครงการก่อสร้างถนนคอนกรีตเสริมเหล็ก ถนนเทศบาล 11 ของหน่วยงานกองช่าง กรุณาออกเสียงยกมือ (อนุมัติ ๑๑ เสียง)

สมาชิกไม่อนุมัติ ไม่มีนะครับ

**ที่ประชุม มีมติอนุมัติให้ให้โอนเงินงบประมาณรายจ่ายประจำปีงบประมาณ พ.ศ.2565 เพื่อไปตั้งจ่ายเป็นรายการใหม่ เพื่อจัดทำโครงการก่อสร้างถนนคอนกรีตเสริมเหล็ก ถนนเทศบาล 11 ของหน่วยงานกองช่าง**

**ระเบียบวาระที่ 4 เรื่อง อื่น ๆ**

**4.1 เรื่อง ตอบข้อซักถามของสมาชิกในการประชุมครั้งที่แล้ว**

นายพิเศษศักดิ์ ธัญญะพิเศษศักดิ์ ประธานสภาเทศบาล ท่านนายกเทศมนตรีมีเรื่องอะไรจะพูดคุยกับสมาชิกไหมครับ เชิญครับ

นายสุรพร สรณารักษ์ นายกเทศมนตรี กราบเรียนท่านประธานสภาที่เคารพ และท่านสมาชิก

ผู้ทรงเกียรติทุกท่าน เรื่องที่กระผมได้ขออนุมัติในวันนี้นั้น เนื่องจากว่าเราได้ศึกษามาหมดแล้ว ก็ต้องขอ

ขอบคุณท่านสมาชิกที่กรุณาสนับสนุน และก็ยังอยากจะเชิญท่านมาร่วมดูแลในการติดตั้งกล้องวงจรปิด

เครื่องขยายเสียง ก็ขอกราบเรียนเชิญท่านด้วยนะครับ ขอบคุณครับ

**ที่ประชุม รับทราบ**

**4.2 เรื่อง ข้อเสนอแนะของสมาชิกสภาเทศบาล**

นายพิเศษศักดิ์ ธัญญะพิเศษศักดิ์ ประธานสภาเทศบาล ขอเชิญท่านสมาชิกครับ

นายพรรษพร สุดใจ สมาชิกสภาเทศบาล กราบเรียนท่านประธานสภาที่เคารพและสมาชิก

ผู้ทรงเกียรติ ผมนายพรรษพร สุดใจ สมาชิกสภาเทศบาล เขต ๑ ผมมีเรื่องที่จะเสนอแนะ ๒ เรื่องครับ

เรื่องแรก หลังจากน้ำลดเมื่อปีที่แล้ว เทศบาลได้นำรถแบคโฮมาปรับแนวคันดิน แต่ยังค้างอยู่ ยังทำไม่เสร็จ อยากจะทราบว่าจะเริ่มทำต่อจากเดิมเมื่อไหร่ เพราะช่วงนี้ก็เข้าสู่ฤดูฝนแล้ว โดยแนวคันที่จะต้องรับการแก้ไขมีอยู่ด้วยกัน จำนวน ๕ จุด คือ

๑. คันกั้นน้ำวัดแสนสุขบริเวณโรงอิฐ บปก.

๒. คันกั้นน้ำวัดแจ้งบริเวณโรงน้ำตาล

๓. คันกั้นน้ำบริเวณบ้านนายใบ

๔. คันกั้นน้ำบริเวณบ้านนายจ๊อด

๕. คันกั้นน้ำบริเวณบริษัทแสงฟ้า

อยากจะเรียนถามผ่านไปยังฝ่ายบริหารว่าจะแล้วเสร็จในช่วงไหน

เรื่องที่สอง ก็ต้องขอขอบคุณ.../๑๘

๑๘

เรื่องที่สอง ก็ต้องขอขอบคุณท่านนายก ฯ และคณะผู้บริหารที่ได้ปรับปรุงภูมิทัศน์บริเวณถนนทางขึ้นซอยข้างไปรษณีย์ป่าโมก ประชาชนละแวกนั้นฝากขอบพระคุณท่านนายกฯ และคณะผู้บริหารมา ณ ที่นี้ด้วย ขอบคุณครับ

นายพิเศษศักดิ์ ธัญญะพิเศษศักดิ์ ประธานสภาเทศบาล ท่านนายก ฯ จะชี้แจงไหม เชิญครับ

นายสุรพร สรณารักษ์ นายกเทศมนตรี กราบเรียนท่านประธานสภาที่เคารพ และท่านสมาชิก

ผู้ทรงเกียรติทุกท่าน กระผมนายสุรพร สรณารักษ์ นายกเทศมนตรี ตามที่ท่านพรรษพร สุดใจ ได้สอบถามเกี่ยวกับเรื่องคันกั้นน้ำ ก็ขอขอบคุณท่านที่ท่านเป็นห่วงเพราะว่า ช่วงฤดูนี้ฝนมาเร็ว ระดับน้ำในแม่น้ำก็เริ่มขึ้น

ประชาชนก็มีความเป็นห่วง ท่านสมาชิกคงได้รับทราบจากประชาชนให้มาถามผู้บริหาร ขอกราบเรียนว่า ตรงนั้นเป็นพื้นที่ที่หลังจากน้ำลดแล้วมีคันดินสไลด์ลงมา ทางฝ่ายบริหารก็ได้ดำเนินการขอรถเครื่องมือหนักจากองค์การบริหารส่วนจังหวัดมาเพื่อดำเนินการปรับคันดิน แต่ด้วยวิธีการจัดทำงบประมาณ คือการตั้งงบประมาณนั้น เป็นการคำนวณหรือจะจ้างผู้รับเหมาเข้าไปทำ มันไม่สะดวก ก็เลยจะใช้วิธีการโอนงบประมาณ เพื่อที่เทศบาลจะได้จัดซื้อวัสดุเข้าไปดำเนินการ ส่วนรายละเอียดผมจะให้ทางท่านปลัดเทศบาลช่วยชี้แจงดีกว่า วิธีการตรงนี้ท่านปลัดจะเข้าใจดีกว่าผม ขออนุญาตครับท่านประธาน

นายพิเศษศักดิ์ ธัญญะพิเศษศักดิ์ ประธานสภาเทศบาล อนุญาตครับ เชิญครับ

นายสุพล เรืองฤทธิ์ ปลัดเทศบาล กราบเรียนท่านประธานสภาที่เคารพและท่านสมาชิกผู้ทรงเกียรติ

เป็นห่วงหลายๆ ท่านเกี่ยวกับเรื่องคันดินเนื่องจากมันมีการสไลด์ ในเรื่องของงบประมาณ ตอนนี้ผมกำลังดูแต่ละกองว่ามันสามารถที่จะโอนเงินส่วนที่กองไม่ได้ใช้ ซึ่งไม่มีความจำเป็นเราจะเอามาใช้ตรงนี้ก่อน เพื่อแก้ไข ปัญหาในเรื่องป้องกันน้ำท่วม ประมาณเดือนมิถุนายน จะดูตัวเลขแต่ละกองที่ใช้เงินไปจะเหลือเท่าไหร่ ส่วนที่ เหลือนั้นเราสามารถที่จะโอนเงินซึ่งเป็นอำนาจของท่านนายกฯ จะได้ไวหน่อยสามารถที่นำเงินตรงนี้มาดำเนิน การได้ครับ ก็ขอเรียนให้ท่านสมาชิกได้รับทราบครับ

นายพิเศษศักดิ์ ธัญญะพิเศษศักดิ์ ประธานสภาเทศบาล มีท่านสมาชิกจะเสนออีกไหมครับ เชิญครับ

นางสาวอารมณ์ อัตถานัย สมาชิกสภาเทศบาล กราบเรียนท่านประธานสภาที่เคารพ ท่านสมาชิกผู้ทรงเกียรติ ดิฉันนางสาวอารมณ์ อัตถานัย สมาชิกสภาเทศบาล เขต ๒ ดิฉันมีเรื่องนำเสนอคือ เนื่องจากถนนในซอย ๒/๓ และ ๒/๔ ชำรุดทรุดโทรมมาก มีผิวขรุขระและบางที่มีน้ำท่วมขังเวลาฝนตก ท้ายซอยมีถนนยุบตัวลง จึงขอให้ท่านผู้บริหารรับไว้พิจารณาด้วย

นายพิเศษศักดิ์ ธัญญะพิเศษศักดิ์ ประธานสภาเทศบาล มีท่านอื่นจะเสนออีกไหมครับ เชิญครับ

พันตำรวจโท รณกร วงศ์ภู่มณี สมาชิกสภาเทศบาล กราบเรียนท่านประธานสภาที่เคารพ

ท่านสมาชิกผู้ทรงเกียรติ และผู้เข้าร่วมประชุมทุกท่านครับ ผมพันตำรวจโท รณกร วงศ์ภู่มณี สมาชิกสภาเทศบาล ๒ ผมขอขอบคุณฝ่ายบริหารและข้าราชการของเทศบาลตำบลป่าโมกทุกท่าน สิ่งที่ผมทำได้ คือ มีพ่อแม่พี่น้องประชาชนเดือดร้อน ไม่ว่าจะเป็นเรื่องปรับพื้นผิวการจราจร เรื่องไฟฟ้า ไฟทางดับบ้างหรือประสานเรื่องการพ่นยาป้องกันโรคโควิดก็ได้รับความร่วมมือจากเทศบาลจัดเจ้าหน้าที่ไปดำเนินการให้เรียบร้อย ก็ขอขอบคุณด้วยครับ

นายพิเศษศักดิ์ ธัญญะพิเศษศักดิ์ ประธานสภาเทศบาล มีท่านอื่นจะเสนออีกไหมครับ เชิญครับ

นายฉลวย กระจ่างจิตร์ สมาชิกสภาเทศบาล กราบเรียนท่านประธานสภาเทศบาลที่เคารพ

ท่านสมาชิกผู้ทรงเกียรติ ท่านผู้เข้าร่วมประชุมทุกท่าน ในเรื่องที่ผมจะพูดท่านพรรษพรฯ ก็พูดไปแล้ว

ก็ขอตอกย้ำปัญหาเรื่องด่วน ดูเหมือนจะไม่เร่งด่วนนะครับ

เรื่องแรก.../๑๙

๑๙

เรื่องแรก เรื่องคันกั้นน้ำ ก็อยากให้เร่งดำเนินการ อะไรที่เร่งด่วนก็ควรจะเร่งด่วนจริง ๆ เพราะว่า ดินมันจะไม่แน่น ภาวะฝนตกการที่จะขึ้นเอาดินไปทำพื้นคันกั้นน้ำจะยากลำบาก ก็ขอนำเรียนผู้บริหารช่วยเร่งด่วนให้ด้วยครับ

เรื่องที่สอง สำหรับถนนทางเข้าสี่แยกคลองข่อยไปวัดเกตุ-วัดโบสถ์ ผมดูแลตลอดในส่วนนี้ ปัญหาไหล่ทางไม่ดี ผมก็ได้ขออำนวยความสะดวกชาวบ้านบางจุดให้ถมไหล่ทางก็มี ส่วนนี้ก็ขอให้เทศบาลถ้าทำได้ก็ช่วยให้กองช่างไปดูไหล่ทาง เพราะรถหลบกันลำบาก

เรื่องที่สาม ก่อนเข้าประชุมสภาเทศบาลผมได้มีโอกาสขับรถเข้าไปดูงานฝั่งนี้ตั้งแต่สะพานข้ามแม่น้ำเจ้าพระยา ไปถึงวัดอัมพวัน จะเป็นต้นไม้กิ่งไม้ ท่านประธานก็ได้รับทราบไปบ้างแล้วก่อนการประชุม ก็ขอ ให้ดูแลเรื่องต้นไม้ ทางพระคุณเจ้าบิณฑบาตหลังวัดนรสิงห์ ต้นไม้ยื่นมาเยอะ และถนนฝั่งคลองชลประทานฝั่งตรงข้ามสถานีดับเพลิง หรือบ้านนายปื๊ด ถนนแย่มาก ๆ ผมได้ขับรถไปดูเมื่อเช้านี้เป็นหลังเต่า พอง ชำรุด ไม่ทราบว่าท่านใดเอากระเบื้องแตกไปเทไว้ริม ผมเองก็เข้าใจว่ากระเบื้องเทแล้วก็ไม่เอาลูกรังไปกลบ รถก็วิ่งไม่ได้ เมื่อถนนทรุดลงอยู่ตัวแล้วก็ให้เทศบาลช่วยดูแลซ่อมแซมให้ดีกว่านี้ รถยนต์กะบะก็พอวิ่งได้ แต่รถเก๋งไม่ได้ครับ จะไปออกสะพานด้านทิศเหนือก็คงไม่ได้เพราะเป็นหลังเต่า ก็ขอความเมตตาเทศบาลช่วยดูแลด้วยครับ

นายพิเศษศักดิ์ ธัญญะพิเศษศักดิ์ ประธานสภาเทศบาล เชิญท่านบำรุงฯ ครับ

นายบำรุง แย้มนิยม สมาชิกสภาเทศบาล โครงการที่จัดทำโครงการเสียงไร้สาย ผมยอมรับว่าหนังสือผมไม่ทัน หนังสือไปวันศุกร์ เสาร์ อาทิตย์ผมไปต่างจังหวัด ผมมาเรียนรู้ทันในวันนี้ มาดูแล้วโครงการจัดจ้างติดตั้งเสียงไร้สายทางไกล ผมมองดูแล้วมีแค่ภาครับ ๙ จุด แต่ละจุดมีครุภัณฑ์อยู่ ๗ อย่าง แต่ผมไม่เห็นว่าภาคส่งหรือภาคขยายบ่งบอกไว้ในตัวนี้เลย แล้วจะเป็นเสียงไร้สายได้อย่างไร ผมอยากจะให้มองเห็นว่าเทศบาลเราถ้ามีพื้นที่บางส่วนอยากให้สร้างห้องคอนโทรลรูม ต่อไปเราจะมีจอมอนิเตอร์ของกล้องวงจรปิดรวมอยู่ เสียงไร้สายต้องรวมอยู่ในนั้น และอยากจะเห็นเจ้าหน้าที่ที่มีความชำนาญการดูแลห้องคอนโทรลรูมโดยเฉพาะ ขอบคุณครับ

นายพิเศษศักดิ์ ธัญญะพิเศษศักดิ์ ประธานสภาเทศบาล เชิญท่านนายกฯ ครับ

นายสุรพร สรณารักษ์ นายกเทศมนตรี กราบเรียนท่านประธานสภาที่เคารพ และท่านสมาชิก

ผู้ทรงเกียรติทุกท่าน กระผมนายสุรพร สรณารักษ์ นายกเทศมนตรี ข้อซักถามของท่านบำรุง ฯ เรื่องเครื่องกระจายเสียงผมขออนุญาตชี้แจง เอกสารอาจจะไม่ครบถ้วน ขออนุญาตให้ท่านช่วยเป็นที่ปรึกษาในเรื่องของเครื่องเสียงด้วย บางครั้งเจ้าหน้าที่เราอาจจะพิมพ์ผิดหรือศึกษามาไม่ครบถ้วน

ส่วนคำถามของท่านอารมณ์ อัตถานัย เรื่องถนนซอย ๒/๓ และ ๒/๔ จากการสังเกตดูผมว่าทำได้ยากมากเพราะเครื่องมือที่จะเข้าไป ถ้าจะให้ราดยางเลยผมว่าไม่ง่ายเพราะมันแคบมาก ประมาณ ๓ เมตร เครื่องมือจะเข้าไม่ได้เลย กำลังดูอยู่ว่าจะหาวิธีการอย่างไร ขอเวลาให้กองช่างเราเข้าไปศึกษาและตรวจสอบอีกครั้งครับ

ส่วนข้อถามของท่านรณกร วงศ์ภู่มณี บางครั้งท่านร้องขอมาทางเทศบาลอาจจะเข้าไปทำงานให้ท่านช้าไปนิดหนึ่ง เพราะว่าต้องประสานงานกับเจ้าของพื้นที่ ยกตัวย่าง เช่น ถนนลอดใต้สะพานไปวัดพินิจธรรมสาร ตอนที่น้ำท่วมเราเอาดินไปกัน พอหลังน้ำลดเรารื้อคันดินออก แต่เวลาฝนตกดินจะไหลกลับลงไปบนผิวจราจรให้เด็กนักเรียนเดินไปมาลำบาก แต่พื้นที่ตรงนั้นเป็นพื้นที่ของกรมทางหลวง ซึ่งเทศบาลเข้าไปทำก็ต้องขออนุญาตเขาก่อน เพราะกรมทางหลวงเขามีหลักวิชาการจราจร ความปลอดภัยสูงมาก ผมก็ต้องรอประสานงานกับแขวงการทาง ก็ได้รับการตอบรับจากแขวงการทางด้วยดีมาตลอด ในปัจจุบันก็นำวัสดุ

เหลือใช้ของกรมทาง.../๒๐

๒๐

เหลือใช้ของกรมทางหลวงไปทำให้ เพราะเป็นยางมะตอยที่ขูดออกมาจะมาเนื้อยางมากกว่าหินคลุกไปทำ บางครั้งก็จะไปทำ การติดต่อประสานงานของแต่ละหน่วยงาน เช่นเดียวกับของท่านฉลวยฯ ถามว่าถนนฝั่งตรงข้ามดับเพลิงไปบ้านนายปื๊ด ขอเรียนตรงๆ ว่า ผมได้ตัดสินใจไปขอกระเบื้องตรงบริเวณนั้นมาลง เนื่องจาก ไหล่มันทรุดสไลด์ลงไปหมดแล้ว ทางต่างระดับซึ่งถ้าเราจะเอาหินคลุกไปลงทุกคนจะมองว่าหินคลุกที่สะพาน เยอะแยะ แต่ไม่ใช่ของเทศบาลนะครับ อันนั้นเป็นของแขวงการทาง ซึ่งเขาก็สงวนเอาไว้ใช้งานของเขา ที่เราขอไปบางครั้งไปทำทางแยกไปโรงพักขวามือ แต่เราทำทางด้านซ้ายที่เลี้ยวเข้ามาย่านชุมชน เราขอเขามาโดยประสานงานกับผู้อำนวยการแขวงการทาง ขอวัสดุเขามาโดยเฉพาะงานตรงนั้น เราก็ทำได้แค่ตรงนั้นเอง บางครั้งเราขอเขามาก ๆ เขาไม่รับโทรศัพท์เราแล้ว สำหรับบ้านนายปื๊ดกำลังมองว่าจะเอาลูกรังไปลง แต่ลูกรังที่เราซื้อมาช่วงน้ำท่วมและเราตักออกไปเก็บ เราได้บริการประชาชนไปเยอะมาก จนลูกรังหมดกองไปแล้ว ซึ่งตอนนี้กำลังดูงบประมาณว่ามีตัวไหนเหลือที่เราจะซื้อลูกรังหรือหินคลุกมากองเอาไว้เพื่อบริการประชาชนในงานเร่งด่วน ตอนนี้เป็นช่วงใกล้ปลายปี ถ้าเป็นปลายปีก็จะรู้ว่างบประมาณที่ไม่ได้ใช้ตามที่ท่านปลัดบอกก็จะโอนกลับมาใช้ประโยชน์ ช่วงนี้มันก่ำกึ่ง ถ้าเราโอนมาหมดถึงเวลาฉุกเฉินจำเป็น หน่วยงานที่เราโอนออกมาก็ไม่มีงบประมาณที่จะทำ ขอเรียนให้ทราบครับ ถนนเส้นนี้เรียนตรง ๆ ว่า เราได้ขออนุญาตชลประทานไปแล้ว ชลประทานมีหนังสือถึงเทศบาลอนุญาตแล้ว เทศบาลทำหนังสือถึงองค์การบริหารส่วนจังหวัดขอรับการสนับสนุนงบประมาณ ซึ่งหนังสือส่งไปที่องค์การบริหารส่วนจังหวัดแล้ว และผมได้พูดคุยเป็นการส่วนตัวกับท่านนายกองค์การบริหารส่วนจังหวัดแล้ว แต่ท่านว่าปีนี้ไม่ได้ ปีหน้าจะจัดเข้าแผนให้ ซึ่งตรงนี้เทศบาลไม่สามารถที่จะดำเนินการได้เพราะเป็นพื้นที่ของชลประทาน ก็ต้องอาศัยความร่วมมือขออนุญาตชลประทาน ของบประมาณจากองค์การบริหารส่วนจังหวัดทำ แบบออกเสร็จแล้ว ใบอนุญาตเสร็จแล้ว ส่งไปที่องค์การบริหารส่วนจังหวัดแล้ว และให้สมาชิกองค์การบริหารส่วนจังหวัดในเขตบ้านเราติดตามให้แล้วครับ

ส่วนเรื่องทางเข้าวัดเกตุ ไหล่ทางตรงหน้าบ้านหมอพยงค์ ได้เอาหินคลักไปลงให้แล้วหลายสิบคันรถ

ส่วนคันกันน้ำขอเรียนว่า ผมพยายามจะดูแลและเร่งให้เร็วที่สุด แต่ว่าติดขัดด้วยงบประมาณ ขอเรียนว่าถ้าเราไปขยายไหล่เพื่อตรวจสอบว่าถนนที่สไลด์ลงไป ทำอย่างไร ถ้าเราจะจ้างผู้รับเหมามาทำ ขอเรียนตรงๆ ว่า วัดคิวไม่ได้ กำหนดปริมาณงานไม่ได้เลย ก็เลยต้องรอซื้อวัสดุและเทศบาลเข้าไปดำเนินการเอง ซึ่งตอนนี้ก็รอช่วงเวลาเดียวสักประมาณหนึ่งเดือนดูว่าเงินส่วนไหนที่หน่วยงานแต่ละกองที่ไม่ใช้หรือไม่มีความจำเป็นต้องใช้จริงๆ เราก็โอนออกมาไปดำเนินการให้ก็คิดว่าภายในกรกฎาคมก็จะเริ่มลงมือทำได้แล้ว

ส่วนเรื่องการตัดหญ้านั้น ขอเรียนตรง ๆ ว่า เราแบ่งเจ้าหน้าที่หลายหน่วยงานและมีแผนตารางตัดหญ้า แต่บางครั้งเรามีงานอื่นเข้ามาแทรก อย่างเจ้าหน้าที่ของดับเพลิงมีอยู่ชุดหนึ่ง คือ ชุดบริการ จะมีหน้าที่ตัดหญ้า ตัดต้นไม้หรือไปล้างท่อ ล้างตลาด ใช้ชุดนี้ซึ่งมีอยู่ ๓ ท่าน แต่บางครั้งมีงานด่วนขึ้นมาแผนงานอาจจะเลื่อนไป แต่เราย้ำเสมอว่าให้ดำเนินการตามแผนให้ได้ ก็จะพยายามเข้าไปตรวจสอบและเร่งรัดให้ว่าเป็นเพราะอะไร ก็จะชี้แจงให้ทราบอีกครั้งหนึ่งครับ

**ที่ประชุม รับทราบและรับไปพิจารณาดำเนินการต่อไป**

นายพิเศษศักดิ์ ธัญญะพิเศษศักดิ์ ประธานสภาเทศบาล มีท่านใดจะเสนอเรื่องอื่นอีกหรือไม่ครับ ขอเชิญครับ (ไม่มี) นะครับ เมื่อไม่มีเรื่องอื่นๆ แล้ว การประชุมสภาเทศบาลได้ดำเนินการมาครบตามระเบียบวาระการประชุมแล้ว ผมขอขอบคุณสมาชิกสภาเทศบาล ฝ่ายบริหารและผู้เข้าร่วมประชุมทุกท่าน และขอปิดการประชุม สมัยสามัญ สมัยที่ 2 ประจำปี 2565 แต่เพียงเท่านี้ ขอบคุณครับ

เลิกประชุมเวลา.../๒๑

๒๑

เลิกประชุมเวลา ๑๒.20 น.

(ลงชื่อ) ผู้จดรายงานการประชุม

(นางสาววรวรรณ สิงห์ไพร)

ผู้ช่วยนักวิเคราะห์นโยบายและแผน

(ลงชื่อ) ผู้ตรวจรายงานการประชุม

(นางลภัสรดา จงแพทย์)

หัวหน้าสำนักปลัดเทศบาล

### (ลงชื่อ) เลขานุการสภาเทศบาล

(นางอมรรัตน์ เนื้อจำรูญรัตน์)

ที่ประชุมสภาเทศบาล มีมติรับรองรายงานการประชุมสภาเทศบาลแล้ว

เมื่อวันที่ สิงหาคม 256๕

(ลงชื่อ) ประธานสภาเทศบาล

(นายพิเศษศักดิ์ ธัญญะพิเศษศักดิ์)

### รายงาน

**การประชุมสภาเทศบาลตำบลป่าโมก**

**สมัยสามัญ สมัยที่ 2**

**ประจำปี 2565**

**วันจันทร์ที่ 23 พฤษภาคม 2565**

**ณ ห้องประชุมสภาเทศบาลตำบลป่าโมก**